సీఆర్పీఎఫ్ ఎస్సైని చంపి స్కూలులోకి..కొన్ని గంటల పాటు ఎదురు కాల్పులుశ్రీనగర్, జూన్ 25: శ్రీనగర్లోని ఢిల్లీ పబ్లిక్ స్కూల్ (డీపీఎస్)లో నక్కిన ఇద్దరు ఉగ్రవాదులను భద్రతా దళాలు మట్టుబెట్టాయి. ఆదివారం కొన్ని గంటల పాటు సాగిన ఎదురుకాల్పులు తర్వాత.. పాఠశాల భవనాన్ని క్షుణ్ణంగా తనిఖీ చేసిన భద్రతా దళాలకు ఒక గదిలో ఇద్దరు ఉగ్రవాదుల మృతదేహాలు లభించాయి. ఈ ఆపరేషన్లో ముగ్గురు జవాన్లు గాయపడ్డారు. శ్రీనగర్-జమ్మూ జాతీయ రహదారిపై పంతా చౌక్ వద్ద శనివారం సాయంత్రం సీఆర్పీఎఫ్ వ్యాన్పై దాడి చేసిన ఉగ్రవాదులు పారిపోయి సమీపంలోని స్కూల్ ప్రాంగణంలోకి ప్రవేశించారు. ఆ దాడిలో సాహిబ్ శుక్లా అనే సబ్-ఇన్స్పెక్టర్ మరణించారు. వెంటనే భద్రతా దళాలు ఆ ప్రాంతాన్ని చుట్టుముట్టాయి. స్కూల్కు 7 భవనాలు, మొత్తం 36 గదులు ఉండడంతో.. లోపల నక్కిన ఉగ్రవాదులను ఏరిపారేయడానికి ఆపరేషన్ ప్రారంభించాయి. కొన్ని గంటల పాటు ఎదురు కాల్పులు సాగిన తర్వాత.. ఇద్దరు ఉగ్రవాదుల మృతదేహాలు ఒకేచోట లభించాయి. వీరిద్దరే దాడిలో పాల్గొన్నారని అధికారులు నిర్ధారించారు. సీఆర్పీఎఫ్ జీపుపై దాడి తమ పనేనని లష్కరే తాయిబా ప్రకటించింది. కశ్మీరులో పరిస్థితుల దృష్ట్యా టెలికం కంపెనీలు 3జీ/4జీ డేటా సర్వీసులను 2జీ స్పీడుకు (128 కేబీపీఎస్లోపు) తగ్గించాలని పోలీసులు ఆదేశించారు.‘బొమ్మ బాంబు’ పేలి ఆరుగురు పిల్లలు బలిపెషావర్: బొమ్మను పోలిన బాంబు ఆరుగురు పిల్లలను పొట్టనపెట్టుకుంది. మృత్యువు మాటేసిందని తెలియని చిన్నారులు.. ఆ ‘బొమ్మ’తో ఆడుకుంటుండగా ఒక్కసారిగా పేలింది. పాకిస్థాన్లోని గిరిజన ప్రాంతమైన దక్షిణ వజిరిస్థాన్లోని స్పీన్మార్క్ గ్రామంలో ఈ దుర్ఘటన చోటుచేసుకుంది.
crpf essaini champi skooluloki..konni gantala paatu eduru kalpulusrinagar, joon 25: srinagarloni dhilli pablic scool (dps)loo nakkina iddaru ugravaadulanu bhadrata dalaalu mattubettaayi. aadivaaram konni gantala paatu saagina edurukaalpulu tarvaata.. paatasaala bhavanaanni kshunnamgaa tanikhee chesina bhadrata dalaalaku oka gadilo iddaru ugravaadula mrutadehaalu labhinchayi. ee aapareshanlo mugguru javaanlu gayapaddaru. srinagar-jammoo jaateeya rahadaaripai pantaa chouk vadda sanivaaram saayantram crpf vyaanpai daadi chesina ugravaadulu paaripoyi sameepamloni scool praamganamloki pravesinchaaru. aa daadilo sahib shukla ane sab-inspector maraninchaaru. ventane bhadrata dalaalu aa praantaanni chuttumuttaayi. schoolku 7 bhavanalu, mottam 36 gadulu undadamtho.. lopala nakkina ugravaadulanu eripaareyadaaniki aperation praarambhinchaayi. konni gantala paatu eduru kaalpulu saagina tarvaata.. iddaru ugravaadula mrutadehaalu okechota labhinchayi. veeriddare daadilo paalgonnaarani adhikaarulu nirdhaarinchaaru. crpf jeepupai daadi tama panenani lashkare tayiba prakatinchindi. kashmeerulo paristhitula drishtya telicom companylu 3jee/4jee data sarveesulanu 2jee speeduku (128 kbpslo) tagginchaalani poliisulu aadesinchaaru.‘bomma baambu’ paeli aaruguru pillalu balipeshavar: bommanu polina baambu aaruguru pillalanu pottanapettukundi. mrutyuvu matesindani teliyani chinnarulu.. aa ‘bomma’thoo aadukuntundagaa okkasariga pelindi. paakisthaanlooni girijana praantamaina dakshina vajiristhaanloni speenmark graamamlo ee durghatana chotuchesukundi.